Helmut Duckadam, impresionat de portarul Corvinului Hunedoara: „O să mai auzim de el, mai ales la penalty-uri!”
Corvinul Hunedoara a câștigat Cupa României după loviturile de departajare împotriva Oțelului Galați. Ștefan Lefter, portarul de doar 19 ani, a reușit să apere 3 execuții de la punctul cu var.
Performanța tânărului jucător a fost lăudată de către Helmut Duckadam. „Eroul de la Sevilla” prevestește un viitor strălucit pentru fotbalistul hunedorenilor.
„O să mai auzim de el, mai ales la penalty-uri!”
„Au avut și un portar foarte bun și este bine că este foarte tânăr. La prima a fost cu mâna în spate, dar a reușit să apere. A fost greu, dar a avut reacție și reflexe și asta mi-a plăcut.
Mai are de lucrat pentru că în timpul jocului a mai greșit și a avut ezitări. O să mai auzim de el, mai ales la penalty-uri”, a declarat, Helmut Duckadam, conform Digi Sport.